Mõni nädal tagasi sai ka seal Krusensterni mõisas ära käidud. Seal on juba üsna ammusest ajast uste-akende ees mingid puulauad, nii et me polnud kindlad, kas sinna üldse sissegi pääseb kuskilt. Öösel kell 11 jõudsime sinna viiese seltskonnaga kohale ja tegime mõisale tiiru peale. Kõik juba sisimas lootsid, et ei saagi kuskilt sisse, sest seal oli ikka üsna creepy, aga siis jõudsime viimase majakülje juurde ja seal oli puulaud  piisavalt eest ära libisenud, et saaks sisse pugeda. 1 sõber oli veits joogine ja hakkamist täis ja ronis kohe esimesena sisse. See on ikka niiniiii vana hoone ja sees on selline tunne, et võib iga hetk kokku variseda  Leidsime selle keldri üles, mille kohta ma ühte lugu varem kuulnud olin. Nimelt üks sõber, kes siis ka meiega kaasas oli, oli umbes 10 aastat tagasi seal 3e teise poisiga õhtul kolamas käinud,  ronisid sinna alla keldrisse ja kui nad ühe kinnimüüritud seina juurde jõudsid, kuulsid kõik summutatud hääli, justkui tehtaks vanas tunnelis vasaratega tööd. On siuke lugu, et kunagi, ajal kui töölised tunnelis tööd tegid, varises see kokku. Purjus sõber tahtis alla ronida, aga see, kes seal kunagi hääli kuulis, hoidis kohe heaga eemale  Kui välja hakkasime minema, siis ühel hetkel kuulsin endast 2  meetrit eemalt kõhedust tekitavat häält. Varem olen sarnaseid hääli Ghost Adventures'ist ainult kuulnud, for real. Süda hakkas elueest puperdama ja ma reageerisin ka kohe kui kuulsin, suunates taskulambiga sinnapoole valgust. Lootsin, et äkki keegi meie seast, aga 2 tükki olid minust eespool ja 2 tagapool, umbes nii 2 meetri jagu. Ei julgenud kohe midagi mainida, sest kartsin ennast veel rohkem paanikasse ajada, rääkisin alles siis kui kõik eemal kruusateel olime. Keegi teine ei kuulnud sel hetkel midagi. Ma  üritasin sellele veel vabandusi leida, aga see ei saanud mingi loom ega lind olla, esiteks ei kõlanud kohe mitte sedamoodi ja teiseks ei näinud ma selles suunas midagi. Pealegi ma mäletan ikka üsna ehedalt seda ja ma ei mõista, kuidas sellist asja ette kujutada saaks, sest ma selgelt kuulsin ja reageerisin. See oli midagi ohke ja urina vahepealset.    Siiski, mingi aeg on plaan 4-5kesi uuesti sinna minna, julgemana ja parema varustusega